
Obsequentissimus Auctor. 


jUr plurimis beneficiis , quae in me con- 
lulit , dum vixit , Dominicus Coppola 
Myrensis Archiepiscopus , et Sacri Con- 
silii propagando Christiano Nomini a 
secretis , haud postremum illud existi- 
mandum est, quod ad Tuam, Eminen- 
tissime Princeps , valde expetendam co- 
gnitionem aditum mihi patefecit , ac 
munivit. Nam cum ann. mdcclxxxix 

r-' 

Romam profectus essem , nihil antiquii{s,. 

doctus ille Antistes habuit, quam ut ad 
Te me deduceret, qui jam tunc et summo 
Religionis studio, et eximiae doctrinae 
laude , et singulari morum suavitate in- 
ter praecipua Romanae Urbis ornamenta 
recensebaris. Quo tempore cum luculentis 
benevolentiae argumentis a Te acceptus 
essem , equidem Tua captus humanita- 
te , quotiescumque deinceps Romam ve- 
ni ( veni autem jam quinquies ) , facere 
non potui , quin Te salutandi caussa 
convenirem : illudque semper contigisse 
sum gavisus , ut me humanissime , ac 
liberalissime complectereris. Itaque cum 
meam in Te observantiam , meumque 
gratum animum declarare , atque omni- 
bus testatum facere alia ratione nequi- 
rem , hoc Elogium Coppolae a me ad 
leniendum dolorem conscriptum , quem 
adhuc ex tanti Viri desiderio capio. Ti- 
bi inscribe7’e , et dicare decrevi. Atque 
lieic profecto. Princeps Eminentissime , 
egregias Tuas laudes , ac virtutes plu- 
rihus'^ commemorare oporteret , ‘ oh quas ' 
et in Urbe , et extra Urbem ab omnibus ' 
celebraris , ' digni sqiie praeconiis decora- 

ris ; quare amplissimis merito affectus 
es honoribus et a superiore Pontifice 
Pio V^II 3 et a Leone XII nunc impe- 
rante 3 a quo inter alia ad gravissimum 
sui primarii Administri munus es paullo 
ante evectus. Verum ea omnia , ne 
Tuae modestiae fastidium creem , lu- 
hens silentio praetermitto : tantumque 
Deum O. M. oro 3 ut Te sospitare 3 et 
Christianae Reipublicae bono quam diu- 
tissime incolumem servare velit. 

DE VITA 

DOMINICI COPPOLAE. 


ON dubito fore plerosquc , qui mirentur me 
non necessitudine modo , sed intima quoque ami- 
citia Dominico Coppolae Myrensi Archiepisco- 
po , et Sacrae Congregationis Christiano nomini 
propagando a secretis conjunctum , illius Titam 
enarrandam suscipere , simulque existiment me 
ejusdem res nimio plus extollere, atque ampliores 
facere velle. Sed quicumque Coppola familiariter , 
dum vixit, usi fuerunt, atque ipsius eximias 
suspexerunt virtutes , quibus tum privatus , tum 
magnos honores adeptus perpetuo eluxit , ii pro- 
fecto sinceram omnino meam narrationem com- 
perient , meque in hac re majorem veritatis, quam 
amicitiae rationem habuisse judicabunt. Quod si 
ingentem dolorem , quem ex tam cari , et neces- 
sarii hominis interitu cepi , hoc scriptionis genere 
renovari necesse est ; eum tamen , egregia mor- 
tui facta commemorando , aliqua ex parte lehien- j t 

dum fore confido. Itaque in laudando Coppok 
unam tantum veritatem, ut fidelem decet histo- 
ricum, ducem sequar; nec verebor ne mendacii , 
et falsi coarguere me quisquam possit. 

Natus igitur Dominicus Coppola Neapoli tiii 
idus Iulii An. mdcclii ex veteri nobili familia Ur- 
bis Ravelli , quae e gente Coppola Neapolitana ori- 
ginem ducit. Ejus parentes fuerunt Caesar Comes, 
Regiae summarum rationum Camerae Praeses , Re- 
giaeque Monetae Praefectus, et Petronilla lustinia- 
na, nobilis matrona Genuensis; qui ambo ita insi- 
gnem Christianae pietatis laudem cum < summa 
morum suavitate copularunt , ut amorem omnium^ 
existimationemque merito sibi conciliarent. Pater , 
qui ' non modo optimis erat moribus praeditus 
sed etiam scientiis , ingenuisque artibus non me- 
diocriter excultus ( diligenter enim Vindobonae' 
in avunculi sui Comitis Dominici Dalmarzae di- 
sciplina fuerat educatus ), quemadmodum magnam 
curam , industriamque ad alios illios , ita ,ma^ 
rem ad Dominicum in bis tertiitm instituendumr 
adhibuit,; in quo scibeet ingenium cum acerri- 
mum, ac perquam docile tum quam maxime a 
puerilibus oblectamentis abhorrens cognoverat.. 
Hinc sat puerum , a nutricibus avulsum , pio 
doctoque , Sacerdoti erudiendum tradidit: quo do- 
ctore tantum in literis profecit ut, brevi temporis, 
spatio majores natu fratres non aequaverit solum,, 
'sed longe quoque superaverit. Ac tantum abfuit. 

ut hic discendi ardor se remitteret aliquando , 
ut magis magisque , raro illius aetatulae exem- 
plo , in dies singulos ■ cresceret : quare persaepe 
£ebat , ut cum in pueri conclave mane stata hora 
ad eum somno excitandum ingrederetur prae- 
ceptor , in lectulo aliquid legentem, aut scriben- 
tem ofifenderet. Felici vero pollens memoria, o- 
miiia, quae tradebantur, et celeriter accipiebat, 
et mente firme retinebat : quod quidem tum pue- 
riles comoediae ab ipso praeceptore conscriptae , 
quas domi puer egit non sine omnium , qui ade- 
rant , admiratione , ac plausu , tum oratiunculae 
in Sodalitio , cui PP. Societatis lesu praeerant , ma- 
gna animi alacritate recitatae sat declararunt. Huic 
autem tantae ingenii docilitati accessit in illa te-, 
nera aetate ardens pietatis studium , quo cuncta 
Religionis officia,, quae ab educatore praecipie- 
bantur , adeo pie et sedulo obibat , ut aliis fra- 
tribus veluli exemplar imitandum proponeretur. 
PJec minorem adhuc puer in proximos caritatem 
praesetulit : nam illorum vilia , quoties de iis 
sermo incideret , quantum poterat , excusare ni- 
tebatur ; et si quem pauperem in via obvium ha- 
beret , miseratione statim commotus, custodem ro> 
gabat , ut pecunia illi subveniret. 

lam vero, ubi e pueritia excessit , et Gramma- 
ticae tum Xatinae , tum Graecae praeceptis satis 
superque fuit imbutus , Rhetoricae operam navare 
coepit ; cujus sane praeceptorem habuit Salvato- ' 

rem Grimaldum , Alexii Mazochii , illius Euro- 
peae literaturae miraculi, alumnum praestautis» 
simum, qui in Seminario Neapolitano, unde plu- 
res Graece, et Latine apprime docti prodierunt, 
enutritus fuerat. Eo doctore quantos in Latinis li- 
teris Coppola progressus fecerit, Romae praesertim 
ex iis , quae Latino sermone elegantissime scripsit , 
aperte cognitum est. Grimaldi quoque ductu Grae- 
cas literas addidicit , sine quibus in quovis do- 
ctrinae genere nemo se magnum aliquid consequi 
posse jure putaverit : eodemque tempore linearem 
picturam , et Musicen , ne qua culturae pars ani- 
mo deesset , percipere haud neglexit. Post Rhe- 
toricam ad philosophicas , et mathematicas discis 
pliuas animum adjecit , clarissimis in iis usus 
doctoribus , Antonio nimirum de Martiis , et Ni- 
colao Cavallo , Religiosae familiae scholarum pia- 
rum Sacerdote , et iii Regio Neapolitano Gymnasio 
Matheseos Professore: quibus in studiis excolendis 
tantum ingenii acumen , tantamque diligentiam 
ostendit, ut ipsis esset Magistris admirationi. Dein- 
de ad lurisprudentiam gradum faciens , eam a 
Bernardo Navarro edoctus fuit, qui ob summam 
juris peritiam, morumque honestatem, cum plures 
annos inter primarios Neapolitani fori patronos 
habitus esset , post varios munerum gradus tan- 
dem Sanctioris Regii Consilii Vvir fuit renuncia- 
tus. Hanc vero scientiam tam avide arripuit, et 
in deliciis habuit , ut omnibus aliis disciplinis 

anteferre videretur. Atque id maxime patefecit, 
cum domi quaedam luris veluti Academia fuit 
instituta ; ubi ipse cum fratribus , aliisque luris* 
prudentiae perstudiosis adolescentibus modo de le- 
gum Romanarum locis obscurioribus eruditas re- 
citando disputationes , modo de ficta aliqua con- 
troversia disceptando, ac judicando exercebatur. 
Qua sane exercitatione ita vehementer captus est 
adolescentis animus , ut quamvis inter Clericos 
a pueritia adlectus esset , tamen considerandum 
sibi etiam atque etiam statuerit , utrum caussis 
in foro agendis totum se daret , ad quod exem- 
pla domestica incitabant ,' amplissimosque spon- 
debant honores; an in suscepto vitae curriculo 
permaneret. At caeleste lumen, quod assiduis, eni- 
xisque precibus petierat , et a forensi laude con- 
sectanda deterruit, et in veteri Ecclesiasticae am- 
plectendae militiae proposito confirmavit. 

£o igitur inito consilio, ad Theologiam omni 
animi contentione incumbere coepit : atque in hac 
disciplina losephum Rossi audivit , clarissimum 
Lycei Archiepiscopalis doctorem, qui primum Nea- 
politanae Cathedralis Ecclesiae Canonicus , deinde 
Archiepiscopus Nicosiensis , et Ferdinando Regi 
a sacris confessionibus fuit. Heic autem vix dici 
potest , quantum inter aequales Clericos ingenii 
praestantia , ac vitae integritate excelluerit. Erat 
enim in eo magnus mentis candor , ac simplici- 
tas , singularis rerum fluxarum contemtus , at f 

despicientia , atque animus ab omni fastu , ' et arro- 
gantia alienus : hinc nemo unquam ipsum generis 
nobilitate ^ aut doctrinae ornamentis gloriantem 
audivit) ; quin potius , quasi omnium esset infi- 
mus , ac postremus, ita se perpetuo gessit. Quare 
lactum est , ut ipsi Cleri moderatores , rigidique 
Ecclesiasticae disciplinae vindices nihil ‘in eore- 
perire possent , quod reprehenderent. ’ Postquam 
vero Sacerdotio fuit initiatus , magis virtutibus 
exsplendescens j Divinique honoris tuendi studio 
flagrans , Christi vineae excolendae, lucrandisque 
Deo animahus se totum mancipavit Quod ut fii- 
eilius praestaret , non uni Clericorum Sodalitio 
adserihi voluit ; praesertim vero petiit , ut inter 
illorum Presbyterorum coetum cooptaretur, qui 
extremo supplicio damnatis ad salutem ' hortan- 
dis , adjuvandisque sunt addicti ; idque muneris 
etiam Romanus Antistes factus , quotiescumque 
Neapolim se contulit , obire haud recusaviu Nec 
porro Ulud omittendum , quod paucis iis annis, 
quibus Presbyteratu jam auctus Neapoli commo- 
ratus est , plures orationes in Sanctorum laudem 
summo cum plausu , maximaque frequentia tum 
in Urbe principe , tum in aliis Regni oppidis 
habuit ; quas inter Divi lanuarii celeberrimi Mar- 
tyris , et Beatae Franciscae Fremiot de Ghantal 
laudationes praecipue memoratu sunt dignae; at- 
: que hanc postremam recitavit Gerardi de Angelis 
c Minimorum iumilia hortatu, Yiri disertissimi, qui 

tioppolae ad saetae Eloquentiae vim, wpiamque 
sibi c(»n/parandain non- parum adjumento fuit. 

Eodem tempore Neapoli erat apud Regem Sedis 
Apostolicae Orator losephus Vicentinus , Vir sin- 
gularis prudentiae , maximique judicii. Is cum 
Caesari Goppolae esset familiarissimus , optimeque 
Bosset Donunici filii non vulgarem doctrinam cum . 
magna probitate conjunctam, enixius a Patre con- 
tendere coepit , ut Romam illum mitteret, atque 
inter Urbanos Antistites adnumerandum* cura- 
ret; magno enim in honore ibi futurum, amplis- 
simosque honores adepturum. Caesar autem licet 
initio valde huic consilio obsisteret cum ob alia ^ 
tum maxime quod optimum , et carissimum fi- 
lium a se dimittere nollet ; tamen postea tanti 
Viri auctoritate permotus , eidem morem gessit. 

Sed antequam res perficeretur , homo pientissi- 
mus plura commonefaciendum filium censuit ; a 
Deo O. M, primo vehementer postularet , ut si 
novum consilium in Divinam gloriam cederet , 
viam ad id facilem , atque expeditam muniret , 
sin secus , omnino impediret ; tum si Romam , 

Deo monstrante , proficisceretur , vitam Ecclesia- 
stico viro dignam institueret, nihilque nisi sanctum, 
et honestum in omni actione praeseferret ; hono- 
res minime peteret , sed Divinae Providentiae to- 
tum se tradens , ab ea quicquid ad animae sa- 
lutem adsequendam magis conduceret , patienter , 
exspectaret. Denique se in eam Urbem venturum,' ’ 

in qua neque gratia , neque propinquorQm opi^ 
bus polleret' : quare Deo tantum adjutore , et 
laudabili vivendi ratione fideret, si exsplende- 
scere , et ornari cuperet. 

His auditis Dominicus, nil in re tanti momenti 
temere sibi agendum ratus, post vehementes, ite- 
ratasque ad Deum conceptas preces , quo caelesti 
lumine impertiretur, aliquot quoque diebus in 
aedibus PP. Missionis piis exercitationibus vacavit- 
Sed tandem de Divina voluntate certior factus, an- 
no MDCCLXXViii. Romam profectus est, quarto post 
anno , quam ad Romanam Cathedram Pius VI no- 
minis immortalitate dignissimus erat evectus. Sane 
Romana tuuc temporis Aula hon Italis modo ho- 
minibus, sed Transalpinis quoque plurimum abun- 
dabat , qui et generis nobilitate , et ingentibus 
divitiis , et majorum commendatione maxime ful- 
gerent : quae quidem sapientissimus ille Pontifex 
licet non parvi faceret , ea tamen, si a virtute, et 
doctrina essent sejuncta , ad quemlibet honorem 
obtinendum minime satis esse existimabat. Pius 
itaque Dominicum , ut Romam pervenit , statim 
inter intimos Cubicularios , et paullo post Urba- 
nos inter Antistites retulit ; eique mandavit , ut 
relationes cognosceret , quas ad Petri Sedem ex 
Orbe Christiano Episcopi de suarum Ecclesiarum 
statu mitterent. 

Porro , antequam Coppolae ulli ampliores de- 
ferrentur honores, aliquot praeterierunt anni; quo 


Digitized by Googie 



( i5 ) 

\ 

profecto temporis spatio non modo desidiae, atque • 
otio non se dedit , sed summa rursus vi , atque 
animi contentione sua studia , praecipue sacra re- 
petiit. Praeterea virorum illustrium, ac docto- 
rum, quorum magna tunc Romae copia erat, ami- 
citiam, et consuetudinem sil^i quaerere studuit. 
Hinc Academico Arcadum coetui , aliisque duo- 
bus , Fortium , et Quirinorum adscriptus , ora- 
tiones , et carmina adeo venusta, atque egregia in 
iis recitavit , ut elegantis, et culti Scriptoris fa- 
mam facile sibi pepererit. Adscitus pariter fuit 
in celeberrimum conventum , quem in aedibus 
suis Frauciscus Antonius Marcuccius Patriarcha 
Gonstantinopolitanus , et Cardinalis Vicarii Pon- 
tificis adjutor , seu Vices~gerens y habere consue- 
verat. Hujus autem Academiae illud munus erat, 
ut proposito aliquo obscuro , ac perdifficili Sacri 
Codicis loco , quintodecimo post die de eo unus 
delectus accurata , atque erudita disputatione age- 
ret, simulque, quae a sociis objiciebantur, dilue- 
ret. Res sane erat , ut cum Horatio Ibquar , pe- 
riculosae plenum opus aleae , quippe cum tot 
doctissimis viris , atque in disputando exercita- 
tissimis unus respondere cogeretur. Attamen tan- 
tam ingenii vim, et acumen , tantam doctrinae co- 
piam in hisce concertationibus Coppola semper 
ostendit , ut omnium in ore , ac sermone versar 
retur. Aderat et frequens in selectissimo Erudi- 
torum coetu , qui apud Hermannum Dominiciun , 

Christianopulum, Dominicanae familiae ornamen- 
tum , et in Collegio Germanico Hungarico sacrcn 
rum Canonum Professorem, semel hebdomada qua- 
que convocabatur : ubi quidem de luris Canonici 
gravibus , implicatisque quaestionibus non jejune 
et exiliter , sed copiose et erudite disserebatur. 
Heic quoque valde spectata fuit Dominici doctri- 
na , atque ingenium ; qui banc nactus opportu- 
nitatem egregiam de immunitatibus Ecclesiasticis 
aggressus est tractationem eo fortasse consilio, ut 
absolutam pastea in lucem emitteret. Utebatur 
autem tam intime Coppola Christianopulo , ut 
cum hic valetudinis caussa Neapolim se contulis- 
set , nonnullos dies apud illum , qui et huc ad 
visendos suos venerat , Stabiis moratus fiierit. Ad 
quem cum ego propter necessitudinem , et fami- 
liaritatem ventitarem , docti Dominicani amicitiam 
adeptus fui ; eumque ad coenam cum Coppola 
vocans in meam villam, veteribus Pompejis proxi- 
mam , ejusdem humanissimo , atque eruditissimo 
sermone mirifice fui delectatus. Atque hac usus 
occasione , in amicitiam quoque Io: Dominici Chri- 
stianopuli , Hermanui fratris , per litcras perve- 
ni ; qui ejusdem Dominicani Instituti sectator , 
celebrem Peutlngerianam Tabulam , doctis a' se 
animadversionibus illustratam , nuper typis man- 
davit , ej usque exemplar quovis pretio dignum 
liberalissime mihi muneri misit. Nec porro heic 
silentio praetereundus est ille literatorum conses-' 

sus, quem quinta quaque Occultommno- 
mine , in sua domo habebat Balthassar Odescal- 
chus Gieritum Dux, vir eximia doctrina ornatus, 
et poetica laude nobilis ; ubi quoque primas egit 
Dominicus Coppola , atque adeo exquisita erudi- 
tione , acrique judicio literatissimum cepit Du- 
cem , ut illi semper deinceps vixerit carissimus* 
Dum is tam multis , tamque diversis literariis 
occupationibus distinebatur , interea Ecclesiasticis 
ministeriis fungi non omittebat : praesertim vero 
Sacra cum cantu , et solemni caeremoniarum 
apparatu peragere sanctioribus diebus anui festis 
solitus erat. Quibus rebus brevi factum est , ut 
tota Urbe celebraretur non modo illius eruditio, 
ingeniique praestantia , sed etiam magna vitae 
innocentia , ardcnsque Religionis , ac pietatis stu- 
dium. Hinc a Pontifice in duodecim ludicum 
Collegium est receptus , quod Signaturae vulgo 
appellatur : quo in munere triennio sic integre, 
casteque est versatus , ut nemo eum vel negli- 
gentiae , vel injustitiae insimulare ausus unquam 
fuerit Deinde a secretis Sacrae Rituum Con- 
gregationis reuunciatus fuit : ad quam sane per- 
tinet sacros ritus , caeremoniasque Divinum cul- 
tum respicientes constituere , exortisque de iis 
quaestionibus respondere ; tum Servorum Dcf, 
qui Beatorum cultu sunt decorandi , perdifficiles 
caussas cognoscere. Quare qui est huius Consilii 
a secretis , praeter plurimarum rerum ficicntiam^ 

non niediorreni nlique diligonliam , ac laborem 
in tam multis explicandis negotiis adhibeat, ne- 
cesse est : cum ad cum spectet materiem omnem 
' disponere , ordinatamque ad Patres Purpuratos 
referre ; acta , ac decreta conficere ; quin et de 
difficilioribus cum ipso Summo Pontifice commu- 
nicare. In hoc igitur munere difficile dictu est , 
quantum eminuerit Dominici dexteritas , ingenii- 
que magnitudo , quamque egregie omnium opi- 
nioni responderit. Sed praecipue quam germanae, 
puracque Latinitatis gnarus, jjcritustpie esset, tunc 
vel maxime apparuit. Nam si qua carmina , aut 
elogia Servorum Dei recens caelesti Curiae ad- 
scriptorum minus Latine scripta , et barbariem 
sonantia ad cum ( quod non raro fiebat ) affere- 
banlur, ijise statim illa rejiciens, nova conficiendi 
molestam suscipiebat curam; atque liaec ita ornate, 
eleganter , ac nitide , ut iis omnibus , quibus in 
pretio sunt Latinae literae, maxime se probarent. 
Cum autem tot , tantisque curis , ac laboribus 
premeretur , litorarios tamen conventus, quos mo- 
ilo commemoravi , adire nunquam destitit : ibique 
aut carmina, et orationes perelegantes recitabat, 
aut de variis disciplinis subtiliter , atque erudite 
disserebat ; quae quidem eo majori in laude sunt 
|X)nenda , quod in hujusmodi scriptionibus eas 
• insumebat horas , quas alii ludo, aut quieti da- 
iiant h quodque librarii opera nunquam usus , o- 
mnia raartU sua scribebat. 

Sub idem tempus Pius VI , dum Urbis aeter- 
nae felicitati , et splendori consulens , pluribus 
elegantissimi operis aedificiis , veterum Romano- 
runl magnificentiam aemulantibus , eam exorna- 
bat, dumque sumtuosis operibus, ac substructio- 
nibus cetera suae ditionis oppida instruebat , in- 
ierim ingenuas artes , severasque disciplinas fovere, 
earumque cultores liberaliter complecti impensius 
studebat. Quamobrem Academiam Ecclesiasticam 
restituit , in quam scilicet nobiles reciperentur 
adolescentes, qui Urbanis Antistitibus adnumerari 
exoptarent , ibique sub optimorum magistrorum 
ductu sacris doctrinis imbuerentur. Hinc celeber- 


rimum Franciscum Antonium Zaccariam, antehac 
Societatis lesu presbyterum , Ecclesiasticae histo- 
riae praefecit : eique duos collegas dedit , Paul- 
lum Antonium Paulium Congregationis Matris Dei 
Sacerdotem , et Dominicum Goppolam ; quorum 
illum Theologiae , hunc luris Pontificii , et Ci- 
vilis studiis praeesse voluit. Sed et alio graviori 
testimonio idem Pontifex declaravit , quam bene 
de Coppola existimaret. Cum enim in Lyceo Fir- 
mano turbulentae dissepsiones enatae essent , eo 
illum cum potestate niisit , quo gliscenti malo 
oixurreret ; qui profecto intra paucos dies qua 


hortatibus, qua auctoritate eo rem deduxit, ut , - 
jurgia , contentionesque sedaverit , ac. sapicntissi-'^'> 
mis constitutis luibus Lyceum ordinarii.^ 

lerea in eorum aggregatus est numerum , qui 
Episcoporum designatorum doctrinam , ipso prae- 
sente Vontifice, experirentur, probarentque; quod 
sane perhonorificum munus paucis viris doctissi- 
mis , et Cardinalium primoribus injungi solet. 

Interim seditiosi homines in Gallia , cum per 
omne nefas ruentes cuncta et civilia , et sacra 
perlurhassent , maximo coacto exercitu, in Italiam 
repente irruperunt ; occupatisque primo superio- 
ribus illius partibus , mox jurgii caussam infe- 
rentes, Romam usque populabundi sunt progressi. 
Tum Urbe capta , Pius Pontifex vi e sua sede 
fuit depulsus , et in Etruriam abductus ; Cardi- 
nales, atque Urbani Antistites Tugati, judiciaque 
Ecclesiastica intermissa. Quocirca vcrciis Coppola, 
ne majora sibi ingruerent mala , si diutius Romae 
manere vellet, Neapolim se recipere, ac domesti- 
cis se abdere parietibus decrevit. Eodem tempore 
quum Summus Pontifex , ne quid detrimenti in 
Regno Neapolitano caperet, dum ipse Roma abesset, 
Sacra Canonum disciplina , ulque facilius negotia 
Ecclesiastica expedirentur , Apostolicae suae pote- 
statis Vicarios tres Episcopos constituisset , lo- 
sephum nempe Cardinalem Capycium Zurlum 
Archiepiscopum Neapolitanum , Dominicum Pi- 
gnatellium Casertanum Antistitem ( qui postea 
Archiepiscopus fuit Panormitanus, et Cardinalis ), 
et Ber nardum de Turre Literensem Episcopum ; 

hi s>ibi a secrelis Goppolam delegefunt , quippe 
quo neminem ad ejus muneris paries implendas 
aptiorem judicarent. At ille gravibus ductus ra- 
tionibus hujusmodi honorem recusandum oiisti- 
mavit ; qur deinde Francisco Rossi , Neapolitanae 
Ecclesiae Canonico , et Regio Sacrarum Scriptu- 
rarum interpreti delatus fuit. Neque ita multo 
post Galli in Neapolitanum invadentes Regnum, 
cunctaque caedibus et flammis vastantes, cp po- 
tili sunt ; isqne gravissimus casus cum omnes bo- 
nos maximo affecit moerore , tum in primis Gop- 
polam , qui propterea Deum orare nunquam de- 
siit, ut e tanta calamitate Romanam ,• Ncapoli- 
tanamque ditionem eriperet. Atque hoc ipso tem- 
poris intervallo ad vetera, studia magno animi 
impetu se referens, nonnullis operibus, qnae jam 
inchoarat, extremam manum imposuit; quae ta- 
men cum reliquis scriptis post ejus mortem mi- 
nime sunt reperta , cum dubio procul ab itliquo 
impudenti homine surrepta fuerint , qui se alie- 
nis pennis , uti Aesopi cornicula , exornare cu- 
piebat. Ad haec, hortante Gl. Viro Garolo Rosinio, 
Puteolano Episcopo , egregium volumen de locis 
Theologicis conscripsit , quod solum ex omnibus 
ejus lucubrationibus , veluti e naufragio tabula , 
adhuc superest. Cujus quidem libri praestantiam 
cx ejusdem Rosinii epistola ad Nicolaum Gopjxi- 
lam , Dominici fratrem , nunc Nolanum Praesu- 

lem , quam nos descriptam infra exhibemus , fa'- 
cile quivis colligere poterit (*). 


(*“) Carobts Maria Rosinius Episcopus Puteolanus Nicolao 
Coppolae S. P. P. 

Quaeris a me , amicorum optime , si quid norim de Archie- 
piscopi fratris tui too ftxxapnou scriptis , in quibus elucubran- 
dis nimiam fortasse operam ipsum navasse indolescis ; quae- 
qua adhuc Romae in suis forulis delitescunt. Novi equidem sem- 
per totum in eo fuisse , ut Catholicam religionem propugnaret , 
atque adeo , licet gravissimis negotiis foret distentus , subsecivaa 
horas scriptitando , et lectitando quotidie insumsisse , et uni atque 
alteri ejus generis opusculo manum jam admovisse. Sed , cum 
utriusque nostrum vitae rationes nos invicem perpetuo distraxe- 
rint , nonnisi unum eorum opusculorum evolvere mihi licuit , Tra- 
ctatum scilicet de Locis Theologicis , quem , etsi ultimam illi ma- 
num non imposuisset , amice tamen mihi tradidit , et in usum 
etiam alumnorum mei Seminarii compilare indulsit. lam vero in 
hoc adornando a communi Theologorum methodo recedendum Vir 
prudentissimus duxit, ut omnigenis Catholicae fidei boatibus ora oc- 
cluderet. Hi enim , ut noris , Catholicos Polemicos in vitioso cir- 
culo perpetuo versari oggerunt ; quippe qui Rcclcsiae auctoritatem 
petitis e S. Scriptura argumentis stabiliant , contra vero uno Ec- 
clesiae judicio Canonicorum librorum «oSsinixv tueantur. Quod 
equidem cum Calviniani primum objecerint , satis Catholici decli- 
nabant , contendentes Ecclesiae auctoritatem extrinsecis etiam cre- 
dlbilitatis argumentis satis esse tutam. Sed nunc , cum in ea in- 
cidimus tempora , quibus Christiana religio infestioribus hostibus 
impeti coepta est , qui nempe non ramos aliquot , sed radicem 
ipsam evellere conantur , quid istis jejune de Ecclesiae judicio , 
vel de Scripturarum divinitate narres ? Hinc non solum , quod alii 
etiam Scriptores factitarunt , Theologicas institutiones a demon- 
stranda Christia&ae religionis adversus incredulos veritate ordien- 

Cum autem aliquot post meiisihus Galli iion 
ex Romano tantum , et Nea{>olitano agro , sed cx 


das censuit , sed etiam ad convellendas quaslibet lietcrodoxorum 
sectas , ablegata vitiosa circuli specie , demoustrationis initium, ab 
ea veritate sumendum , quae fidei fundamentum esse videatur , 
constituit. 

Principio itaque fidei analysiu diligentissime perficiendam ad- 
struit. Ex triplici autem analysi , quae fieri potest vel in Ecclesiae 
auctoritatem , vel in Divinitatem Scripturarum , vel in Traditionis 
firmitatem , eam seligit , duce Augustino U6. de Utilitate credendi, 
rectissimam , et brevissimam^ quae ab Ecclesiae auctoritaie con.- 
stitueuda initium ducit. 

Ejus igitur allaly^is sic procedit. Divina revelatio SS. Scripturis 
continetur ; sed nec Scripturarum sensus cuique patere potest , nec 
omnibus ad eum fontem adeedere licet , nec earum canon ab o- 
mnibus aeque recipitur : ad aliquem igitur Judicem confugiendum 
est, qui et libri autavTixv tueatur, et veram ejus seutcnliam ape- 
riat. Is autem Judex est Ecclesiae vox , quae secundum acceptas a 
traditione regulas lites dirimit. Si igitur vel uno rationis lumino 
ostendi queat ErcUsiae judicantis auctoritas , res erit in tuto j quo- 
niam et spurios ab hagiographis libris secernere , et eorum senten- 
tiam facile assequi cuique licebit ; et de singulis fidei capitibus 
abunde constabit et cujusque generis adversarii nullo negotiu re- 
fellentur. 

His positis in sex capita tutam tribuit tractationem. In primo de 
naturalis rationis viribus, et usu in rebus Theologicis agit : in i.‘> 
de Ecclesia : in 3.” de fontibus Ecclesiasticae doctrinae , scilicet du 
Scripturis , et Traditione : in 4 .» de Ecclesiae judicio in Scriptu- 
ras, et Traditionem : ibique de Conciliis, de Summo Pontifice, de 
Ecclesia dispersa , de Episcopis singulis disputat : in 5.° Traditio- 
nis fontes aperit , quibus universalis Ecclesiae fides continetur ; 
hinc de Symbolis, de SS. Patribus, de Liturgiis, dc Fraxi Eccle- 
siae disserit: in 6 .® denique de adminiculis ad Ecclesiae doctrinam 
illustrandam agit , qualia sunt Theologorum , Philosophorum , Hi- 
storicorum testimottia. lu his autem, pcrtractaud.iau Oec duUi inani.. 

tota Italia pulsi fuissent , et in Pii VI locum , 
qui in Gallia diem obierat supremum y suffectus 
esset Cardinalis Gregorius Barnabas Claromontius, 

Pii VII nomine, Vir foriiludine, et constantia cum 
priscis Ecclesiae lumirubus comparandus; Domi- 
nicus Coppola , his auditis , confestim Romam ad- 
volavit. Eo vix pervenit, cum a novo Pontifice, qui 
illum optime noverat, -a secretis factus est ^acrae 
Congregationis Christianae Religioni propagandae; 
quod utique munus perquam grave , atque opero- 
sum jure habetur, quippe cujus est omnia negotia, f 

quae ad Christi fidem per vastissimas Asiae, Afri- 
cae, atque Americae regiones prolatandam , tutan- 
damque pertinent , quaeque omnium Eicclesiarum 
apud Infideles , et Heterodoxos ubique fundatarum 
salutem, incolumitatem, atque utilitates respiciunt, , 

omnia, inquam, haec negotia digerere, ac disponere» 
atque ita digesta, et disposita ad Sanctius illud 
Consilium , etiam quandoque ad ipsum Pontificem 
referre; tum ad Christianorum in illis barbaris 
terris degentium postulata accurate respondere. In 
hoc autem novo munere gerendo summam dili- 
gentiam , ac prudentiam Coppolam praestitisse, vel 


nec elegantiam , nec per^icuitatem desiderea ; in primia autem 
magnam argumentorum vim demiraberis. Pauca haec , dulcissime 
Nicolae , de fratris tui scriptis habui dicere , quae dum scriberem , 
bolle Deus ! quantum tam cari capitis desiderium , ac dolorem re- 
fricarunt ! Tu autem vale , meque , ut facis , amare perge; Da- 
bam Puteolis tectio. Idus Julias. Anno jiocccvui. 

illud est indicio, qood Ujaeintkns Cardinalis Ger^ 
dilius ejus Congregationis Praefectus , Romanae 
Purpurae decus , atque ornamentum esiminm , 
tanti illius operam duceret j Ut in eo uno con- 
quiesceret. Adseitus quoqUe fiiife in extraordina> 
riam Congregationem, quam Pinsi VII ex insi« 
gnioribus Purpuratis Patribus y et doctioribus 
Theologis Romae instituit ad diflicilliraa quaque 
negotia cognoscenda, et dijudicanda, quaO miser- 
rima ea tempestate alicubi exoriri poterant.? 

Idem porro Pontifex y qUum animadverteret ntl-^ 
peros falsi nominis philosophos eo omnes mtitni 
nervos intendisse , ut Sanctissinmm Christi Reli- 
gionem , si fieri posset , labefactarent y et fundi* 
tus everterent , novam cemdere Acaklemiam , de 
Jteligione nuncupatam , in Sapientiae Lye«o op- 
portunum duxit ; cui quidem id e^t proposi- 
tum , ut Christiana dogmata propugnaret y atque 
a Pseudophilosophorum impiis cavillationihus viii- 
dicaret. Ejus autem Academiae Coppolam, hono- 
rificentissimis ad ipsum datis literis, Praesidem 
creavit. Qui quidem ^pientissimas illi r^ndae 
leges praescripsit , atque a Pontifice ut probaren- 
tur , curavit : trihusque exactis annis , quot sci- 
licet ei muneri praefiniti erant, in eodem duobus 
insequentihus trienniis , jubente Pontifice , per- 
severavit j atque eo temporis intervallo duas ele- 
gantes orationes, dui^ue eruditas djatribas in 
Academico conventu recitariu-Sed ct’%i secretis 

renunciatus est Teteris alterius nobilissimae Aca- 
demiae y quam Theologicam dictam instituit olim 
Summus Pontifex Clemens XX, optimisque legibus, 
a Thoma Ferrario Cardinali Dominicano cmtdilis , 
communivit. Demum Archiepisoopus Myrensis est 
factus , et Vaticanae Basilicae Vicarius; cu^us mu- 
neris partes , ut et alia officia , diligentissime 
exsecutus est. Nam et saepissime choro aderat, et 
solemiiia Sacra Pontificali ritu celebrabat; et quae 
ad utilitatem , atque ornamentum illius insignis 
Basilicae faciebant, mira vigilantia providebat. 

> lam licet is a' natura firmum corpex-is habitum 
accepisset , et prospera semper valetudine usus 
fuisset ; tot tamen curarum mole gravatus , tam- 
que magnis laboribus exercitus, praesertkn cum 
vix unquam animum relaxaret , aut se remitte- 
ret , paullatim corpore debilitari , et atteri coe- 
pit. Nam primo respirandi difficultate aliquandiu 
laboravit ; dein in vehementem incidit ortho- 
pnoeam , quam statim tibiarum tumor est conse- 
cutus. Quare de medicorum Romanorum consilio, 
Centumcellas profectus est, urbem maritimam , 
ut illius caeli salubritate fruens pristinam vale- 
tudinem recuperaret; quo etiam Nicolaus, et An- 
dreas fratres, Divi Philippi Nerii alumni, ut cum 
' co essent , contenderunt. Ibi cum uno mense 
'■ amplius moratus esset , visus est e morbo non 
parum recreari. Verum cum exeunte Aprili an-, 
ni MDcc^Vir. Romam redire coactus esset, ut 

magnificentissimum , ac sumtuosissimum Divi Pe- 
tri Basilicae apparatum' curaret , in qua nimi- 
rum Sanctorum honcHres quinque Beatis solemni- ' 
bus ritibus , ac caeremoniis tribuendi forent; vis 
morbi non omnino restincta gravior ac pericu- 
losior evasit. Quare eum Neapolim commigrare 
medici jusserunt, fore haud diifidentes, ut vale- 
tudini patrii caeli ope commodius restitueretur. 

Porro Neapolitani medici suaserunt , ut in pa- 
gum , Teudocium nomine, bina milliaria Neapoli 
dissitum iret; sed cum eo loci haud ipsi melius 
esset , proximam ductus est Retinam , cujus aer 
tenuior , et siccior ad hydropem , qui in pectus 
irruperat , magis fiiccrc existimabatur. > 

At non modo nullum levamen , nedum sani- 
tatem inde retulit , verum gravissima etiam febri 
tentatus fuit : qua vix tandem liberatus , ac Nea- 
polim reversus , in PP. Augustinianorum Discal- 
ceatorum Coenobium , edito urbis situm loco 
commeavit; ubi, mutato caelo, illum convalescere 
posse medici non desperabant. Sed jam in im- 
mensum hydrope excrescente , sub ejusdem anni 
exitum XVUl. Kal. lanuar. annum agens LYI 
placidissime obiit , ei adsidentibus concordissimis 
fratribus, qui nunquam ex ejus latere discesserunt. 

Fuit Dominico Goppolac justa corporis statura, 
magna oris dignitas , magna in oculis vis , lata ^ 
frons, et experrecta; incessus vero gravis , s6d’sine S 
f^tu , atque arrogantia, quae c(^i^^i poiius, vV 

V 

quam admirationi esse solet. Gomis , et facilis in 
omnes aeque summos , atqne infimos , neminem 
unquam dicto asperiori, vel superbo violavit: et 
si quando in doctorum virorum corona suam ex- 
ponere sententiam cedebatur , id minime arrt^an- 
ter , sed modeste faciebat , ut etiam quorum opi- 
niones refutaret, cos sua humanitate , ac lenitate 
benevedos sibi redderet. Nemini obtrectavit , nul- 
lius famam laesit j imo, si cujus existimationi ab 
aliis detraheretur , hunc defendere , et a crimi- 
nationibus vindicsffC studebat. Constans , ac dili- 
gens in amicis colendis , quos virtute similes sibi 
devinxerat y nunquam se ad eorum applicuit ami- 
citiam , quorum <»nsuetudo suo nomini aliquam 
posset labem adspergere. In necessarios , ac fami- 
liares officiosus , nepaini studio , opera , ac labore 
defuit : quod prae ceteris egomet sum expertus , 
qiii illi , quoad Romae mainsit, assiduis sane lite- 
ris , ac mandatis molestior quodammodo fui ; at- 
que hospes non semel domi exceptus, liberaliter,- 
et splendide ab eo sum tractatus. Pecuniae mi* 
nime appetens , tanta usus est iu quotidiano cultu 
moderatione, ut neque parcius, quam dignitas sua 
postularet y neque affluentius vixerit. Liberalis in 
egenos, quicquid dextera largiebatur, sinistram ma- 
num celavit. Quoscumque potuit, consilio, gratia, 

. auctoritate , pecunia, omni denique officiorum ge- 
nere fnvit : eos etiam , qui , quod rogabant, im- 
petrare nequibant, mira humanitate , ac suavitate 

amicos sibi reddere siu<luit. Religione autem in 
Deum insignis , omnia illius virtutis o0iciu adeo 
non ficte , ac simulate , sed ex animo tota vita 
persolvit , ut cunctis ycrac pietatis exemplo esset, 
atque incitamento. Hinc , ex quo Sacerdotio fuit 
inauguratus, usque ad vitae exitum, gravissimis 
licet districtus curis, rem divinam quotidie fiicere 
haud intermisit. Quin et paucis ante obitum die- 
bus , cum viribus defectus e lecto surgere jam 
non posset , ut Eucharistico saltem reficeretur 
pane, curavit; horasque canonicas Vaticanis Sa- 
cerdotibus assignatas , etsi acerbis cruciatus dolo- 
ribus , solus tamen recitare sategit. Theatralibus 
porro fabulis , aliisque spectaculis nullo tempore 
interfuit , dicere quidem solitus, se nullam ex va- 
nis hisce ludicris voluptatem , nullum ohlecta- 
mentum capere posse. Demum tanta patientia, ac 
fortitudine fuit , ut res adversae nullae ejus ani- 
mum perturbare , casus nulli , temporumque va- 
rietates de statu suo dejicere potuerint: cumque 
extremo morbo laboraret , mortemque jam instan- 
tem cerneret , quae summas Ecclesiae dignitates 
adipiscendi facultatem omnem sibi eripiebat, vultu 
tamen lacto , hilari , atque imperturbato propin- 
quos , ac familiares , quos sua caussa tristiores 
videbat, solari et confirmare conabatur; cujuvS 
rei ego quoque testis fui , qui eo tempore illnjm 
saepe invisebam. . ‘.'x, ‘ • 

Elatus est magna pompa, comitante -Sacerdo- 

tum S. Michaelis Sodalitio ; conditusque in S. Au- 
gustini aede juxta Regiam monetalem officinam , 
ubi Coppolae gentilitium habent sepulcrum. Epi- 
graphe vero, quae ibidem in marmore incidi de- 
bebat , quamque in ima paginae ora descriptam 
damus, a Cl. Viro Francisco Danielio, Hercula- 
nensis Academiae a secretis , et Coppolae amicis- 
simo fuit conscripta (*), 

DOMINICO COFPOLAD COMITIS CAESARIS F. 

MIRAE INNOCENTIAE VIHO 
OPTIMOQ. AD IMITANDVM VIRTVTIS EXEMPLO 
QVI EA SCIENTIAE HVMANI DIVINIQ,. IVRIS SPECIMINA EDIDIT 
■VT ROMAE VERNANTE ADIIVC AETATE A PIO VI P. M. INTER 
PRAEFECTOS IVRI DICVNDO IN SIONATVRA IVSTITIAE FVE- 
RIT ADNVMERATVS DEIN CONGREGATIONIS SACRORVM RI- 
TVVM DELECTVS FST A SECRETIS ,A AVTEM VII IN 

CONSILIO CHRISTIANO NOH. PROPAd. IDEM MVNERI8 FVIT 

% 

ADSECVTVS ET MYHENSIS ARCHIEP. RENVNCIATVS QVVMQ. 
AD CARDINALATVS DIGNITATEM CONTENTO CVRSV PROPE- 
RARE VIDEBAT%'R DIVTINO CONFECTVS MORBO NEAPOLI 
OBIIT AN. CIOI.lCCCVlI XVIII KAL. lAN. AETATIS 8VAE 
ANNOR. Lvl 


, COMES ANTONFVS 

- NICOLAVS ET ANDREAS 

‘ • • CONGRUO. ORATORII NEAF. PRESBYTERI 
FR^Thl .4MANTISSIMU CUM LACRYMIS FP. 

